হাওড়ায় ২০টি লোকাল বাতিল, তিন দিন ভোগান্তির আশঙ্কা যাত্রীদের

কলকাতা: হাওড়া ডিভিশনের (Howrah Division) তারকেশ্বর (Taraskeswar) শাখায় পরিকাঠামোগত কাজের জেরে শনিবার মধ্যরাত থেকে সোমবার পর্যন্ত ট্র্যাফিক ও পাওয়ার ব্লক নেওয়া হয়েছে। এর ফলে মোট ২০টি আপ-ডাউন লোকাল ট্রেন বাতিল (Train Cancellation) করা হয়েছে বলে রেল সূত্রে জানা গিয়েছে।

রেলের তরফে জানানো হয়েছে, তারকেশ্বর স্টেশনে ফুটওভার ব্রিজ বসানোর কাজের জন্য শনিবার–রবিবার এবং রবিবার–সোমবার—এই দুই রাতেই ৪ ঘণ্টা ৩০ মিনিট করে পাওয়ার ব্লক নেওয়া হচ্ছে। পাশাপাশি আরামবাগ–মায়াপুর স্টেশনের মাঝে সাবওয়ে নির্মাণকাজের জন্য শনিবার ও রবিবারের মাঝের রাতে ৮ ঘণ্টা ১৫ মিনিট ট্র্যাফিক ও পাওয়ার ব্লক কার্যকর থাকবে।

আরও পড়ুন: আরও নামবে পারদ! জাঁকিয়ে শীত কদিন? বিরাট আপডেট দিল হাওয়া অফিস

এই কারণে তারকেশ্বর শাখায় শনিবার রাতে ৩টি, রবিবার ১২টি এবং সোমবার ৫টি লোকাল ট্রেন বাতিল হয়েছে। সংশ্লিষ্ট বিজ্ঞপ্তি তারকেশ্বর স্টেশনে টাঙানো হয়েছে।

রবিবার বাতিল ট্রেনের তালিকা:
৩৭৩৭৩ (হাওড়া–গোঘাট), ৩৭৩৭৪ (গোঘাট–হাওড়া), ৩৭৪০১ (তারকেশ্বর–গোঘাট), ৩৭৪২১ (তারকেশ্বর–আরামবাগ), ৩৭৩৭২ (গোঘাট–তারকেশ্বর), ৩৭৩৫১ (হাওড়া–তারকেশ্বর), ৩৭৪০২ (গোঘাট–তারকেশ্বর), ৩৭৪২২ (আরামবাগ–তারকেশ্বর), ৩৭৩৭১ (হাওড়া–গোঘাট), ৩৭৩১২ (তারকেশ্বর–হাওড়া), ৩৭৪১৪ (তারকেশ্বর–শেওড়াফুলি), ৩৭৪১৩ (শেওড়াফুলি–তারকেশ্বর)।

সোমবার বাতিল ট্রেন:
৩৭৩১২ (তারকেশ্বর–হাওড়া), ৩৭৪১৪ (তারকেশ্বর–শেওড়াফুলি), ৩৭৪১৩ (শেওড়াফুলি–তারকেশ্বর), ৩৭৪০১ (তারকেশ্বর–গোঘাট), ৩৭৪০২ (গোঘাট–তারকেশ্বর)। রেলের পরামর্শ, যাত্রীরা যাত্রার আগে ট্রেনের আপডেট দেখে বিকল্প পরিকল্পনা রাখুন।